TV-gids Dinsdag 31 Maart 2015
JY LEES NOU TV-gids Dinsdag 31 Maart 2015
17:30 Thomas (kykNET): Net as Thomas slaggereed is om Operasie Alex aan te pak, verskyn 'n sepiester met die naam van Fleur Vermaak op die toneel. Sy is 'n groter kniehalter as Bianca. Oros is baie opgewonde om 'n klasuitstappie aan te kondig.
18:30 Villa Rosa (kykNET): Eben is bekommerd oor Cardo en dan daag Cardo vol kneusplekke by die Villa op. Gunther waarsku Saskia oor haar hegte verhouding met Fritz en hy hou glad nie van haar reaksie nie.
18:30 7de Laan (SABC2): Ryno konfronteer Lynette oor die groot geheim wat sy van hom af weggesteek het. Dali berei 'n fees vir Diederik, Kim en Nthabi voor.
19:30 Binnelanders (kykNET): Zieg wend een laaste poging aan om vir Leon te help en Gustav moet 'n plaasvervanger kry vir 'n dokter. Tertius wil nie 'n dokter gaan sien nie. Ilse is bekommerd oor Morné en Jana kry weer hoop op romanse.
20:00 Reis na Gister (kykNET): Errol Tobias is nie net die eerste burger van Caledon nie, maar ook een van Suid-Afrika se mees gerespekteerde Springbok-rubgyspelers. Hy wys ons waar hy sy eerste bal geskop het.
20:30 Vlug na Egipte (kykNET): Dot het slegte nuus vir Tony – en sy is nie die enigste een nie. Tony help met 'n riskante ontvoering, en dit lyk asof Dominee se praatjies die swembad se bouwerk kan verhinder. Kortjas is nie seker of hy opgewasse is vir die taak op hande nie, en Troffel en Hennie stel 'n strik vir 'n 'rooikat'. Sanna kry heuning om die mond, en Gertjie maak glad nie 'n moordkuil van haar hart wanneer Hennie onverwags op Daggafontein opdaag nie.